text: Augmenten un 14,36% les operacions de comerç electrònic - Rubí Informa!
  Inici » Notícies » Política i Economia » Economia » Augmenten un 14,36% les operacions de comerç electrònic
  7 juliol 2017 a 18:00
  Augmenten un 14,36% les operacions de comerç electrònic
  A Catalunya durant 2016
  Plataforma Mi Comercio Online
  Aquesta és una de les dades de l'informe, que es presentarà el pròxim dimecres, 12 de juliol al Palau Robert de Barcelona, i que inclourà també una avançada de les primeres dades del 2017. En el mateix acte, i en el marc de la Comissió de Logística Sostenible de l'associació BCL Catalunya, es presentaran, per segon any, els Indicadors de logística sostenible.
  La presentació anirà a càrrec del president de l'empresa pública catalana, Damià Calvet, i del president de la Comissió de Logística Sostenible, Jordi Hereu, que iniciaran l'acte. Al seu torn, el director general de CIMALSA, Isidre Gavín, i la consultora en Innovació i Transport/Logística de l'Institut Cerdà, Jèssica Civil Paulí, presentaran la 12a edició dels indicadors de competitivitat, explicant les dades més significatives d'enguany i aportant una anàlisi del context socioeconòmic de Catalunya a partir de les dades del sector. En el segon bloc, la consultora de l'Institut Cerdà, i CIMALSA, representada per la directora financera, Fina Jarque, presentaran la 2a edició dels Indicadors de Sostenibilitat 2016, que donen una visió transversal i sectorial de les dades. Finalment, s'obrirà un torn obert de paraula per tots aquells que desitgin intervenir i es procedirà a la clausura de l'acte.
  Però aquesta dotzena edició conté altres novetats. Gràcies a la participació de la societat en l'associació BCL Catalunya i en particular en la Comissió de Logística Sostenible, aquest any s'ha inclòs un nou bloc d'indicadors centrat en Logística Urbana, molt vinculada al concepte de sostenibilitat pel seu gran impacte, al qual ha contribuït també la incorporació de l'Ajuntament de Barcelona com a font de dades i la posada en marxa de nous models d'anàlisi de tendència, com són les enquestes sectorials.